CELEX: C2006/294/109
Language: sl
Date: 2006-12-02 00:00:00
Title: Zadeva T-262/06 P: Pritožba, ki jo je 18. septembra 2006 vložila Komisija zoper sodbo, ki jo je 12. julija 2006 razglasilo Sodišče za uslužbence v zadevi F-18/05, D proti Komisiji

2.12.2006   
            
            
               SL
            
            
               Uradni list Evropske unije
            
            
               C 294/53
            
         Pritožba, ki jo je 18. septembra 2006 vložila Komisija zoper sodbo, ki jo je 12. julija 2006 razglasilo Sodišče za uslužbence v zadevi F-18/05, D proti Komisiji
   (Zadeva T-262/06 P)
   (2006/C 294/109)
   Jezik postopka: francoščina
   Stranki
   
      Pritožnica: Komisija Evropskih skupnosti
   
      Druga stranka v postopku:„D“
   Predlogi pritožnice:
   
               —
            
            
               razveljavitev sodbe Sodišča za uslužbence z dne 12. julija 2006 v zadevi F-18/05, D proti Komisiji;
            
         
               —
            
            
               vrnitev zadeve Sodišču za uslužbence, da bi odločilo o drugih tožbenih razlogih;
            
         
               —
            
            
               odločitev o stroških pritožbe v skladu s predpisi, podredno, pridržanje odločitve o stroških presoji Sodišča za uslužbence.
            
         Pritožbeni razlogi in bistvene trditve
   S sodbo z dne 12. julija 2006, katere razveljavitev se predlaga v obravnavani pritožbi, je Sodišče prve stopnje razglasilo za nično odločbo Komisije z dne 4. maja 2004 o zavrnitvi predloga za priznanje poklicnega izvora poslabšanja bolezni, za katero boleha tožeča stranka in Komisiji naložilo plačilo stroškov v celoti.
   V utemeljitev predloga za razveljavitev navedene sodbe Komisija navaja pritožbeni razlog kršitve prava Skupnosti, zlasti člena 48(2) Poslovnika, ker je Sodišče prve stopnje trditev v zvezi s kršitvijo res judicata, ki naj bi bila po mnenju Komisije prvič navedena v repliki na prvi stopnji, štelo za dopustno. Poleg tega Komisija trdi, da naj bi Sodišče prve stopnje zmotno uporabilo pravo in/ali napačno razlagalo pravne okoliščine, ki sta jih navedli stranki in zlasti sama Komisija. V zvezi z vsebinskimi trditvami Komisija meni, da naj bi Sodišče prve stopnje kršilo pravo Skupnosti, zlasti člen 73 Kadrovskih predpisov za uradnike Evropskih skupnosti ter z njim povezano ureditev, da naj bi napačno razlagalo obseg sodbe v zadevi T-376/02 (1) in da naj bi kršilo obveznost obrazložitve. Prav tako zatrjuje, da naj bi Sodišče prve stopnje kršilo načelo pravne varnosti.
   
      (1)  Sodba Sodišča prve stopnje z dne 23. novembra 2004 v zadevi O proti Komisiji, (RecFP str. I-A-349 in II-1595).